JY LEES NOU Piesangskons
Hierdie kombinasie van skon en piesangbrood sorg vir 'n geurige alternatief tot brood. Dit smaak sommer vorentoe saam met heuning, 'n klontjie botter en kaas.
Vir 8 | Voorbereityd 20 minute | Gaarmaaktyd 20 minute
• 3 koppies (390 g) meel, plus ekstra
• 2 eetlepels strooisuiker
• 2 ryp piesangs, fyngedruk
1. Verhit die oond tot 220 ºC. Voer 'n oondpan uit met bakpapier.
2. Meng die meel, sout, koeksoda en strooisuiker goed saam. Roer die piesang, eier en melk daarby totdat dit 'n stywe deeg vorm. As die mengsel te slap is, sprinkel nog 'n paar eetlepels meel een-een by totdat dit bymekaarkom.
3. Vorm 'n ronde bol en druk dit effens plat totdat dit ongeveer 2½ cm hoog is. Tel die deeg oor op die bakplaat en sny dit in 8 wiggies.
4. Bak dit vir sowat 20 minute tot uitgerys en goudbruin. Sit dit dadelik voor – hierdie skons is op hulle beste vars.